E E L N Õ U

NARVA LINNAVALITSUS
K O R R A L D U S

Narva			                    	 	                  	                   .06.2023.a nr _____ -k

Avaliku ürituse „Narva Päevad 2023“ loa taotluse rahuldamine

1. Asjaolud ja menetluse käik
[bookmark: _Hlk122423108]Narva Linnavalitsuse Kultuuriosakond esitas Narva Linnavalitsusele avaliku ürituse loa taotluse. Narva Linnavalitsuse Kultuuriosakond kavandab läbi viia 09.06.2023-11.06.2023 avaliku ürituse „Narva Päevad 2023“. Ürituse raames toimuvad kontserdid, spordivõistlused ja Rahvuskultuuriseltside pidu. Üritus toimub Raekoja platsil, KM Rugodiv pargis, aadressil Joala 20 ja Kunstigaleriis. Üritusel osalejate eeldatav arv on kuni 5000 inimest. 

1. Õiguslikud alused
2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

3.    Otsus
3.1. Rahuldada Narva Kultuuriosakonna taotlus avaliku ürituse „Narva Päevad 2023“ läbiviimseks.
3.2. Avalik üritus toimub: 
09.06.2023 ajavahemikul 18.30-22.30 (Raekoja platsil) – kontsert
09.06.2023-11.06.2023 ajavahemikul 22.30-00.00 (Narva linnuses) – Öökino
10.06.2023 ajavahemikul 11.00-22.30 (Raekoja platsil) – kontsert, meelelahutus, spordivõistlus 
11.06.2023 ajavahemikul 11.00-18.00 (Kunstigaleriis, GÜ Horizon sein) – Kunstnikupäev
11.06.2023 ajavahemikul 13.00-16.00 (KM Rugodiv pargis) – Rahvuskultuuriseltside pidu
11.06.2022 ajavahemikul 14.00-20.00 (Narva Art Residency territooriumil) – Aiapidu „Krenych Sunday“

3.3. Avaliku ürituse korraldajaks on Narva Linnavalitsuse Kultuuriosakond, reg.kood 75024260, Peetri plats 1, 20308 Narva.
3.4. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 30.06.2022.a määrusega nr 18 „Narva linna heakorra eeskiri” kehtestatud nõudeid.

4.   Rakendussätted
4.1. Korraldus jõustub seaduses sätestatud korras.
4.2. Narva Linnavalitsuse Linnamajandusametil teha korraldus asjaosalistele teatavaks. 
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

